राजकोट: गुजरात के राजकोट में चोरी के आरोप में एक दलित मजदूर की फैक्ट्री मालिक ने पीट-पीटकर हत्या कर दी। इस घटना से जुड़ा हुआ एक वीडियो सोशल मीडिया पर काफी तेजी से वायरल हो रहा है। रिपोर्ट्स के मुताबिक, फैक्ट्री मालिक ने दलित व्यक्ति की पत्नी की भी बेरहमी से पिटाई की है। गुजरात के दलित नेता और विधायक जिग्नेश मेवानी ने भी दलित युवक की पिटाई का यह वीडियो ट्वीट किया है। जिसके बाद मामला और भी अधिक गरमा गया है। पुलिस ने इस मामले में पांच लोगों को गिरफ्तार किया है।